open-index/open-wikipedia-markdown huggingface dataset:
סוזן האף

**סוזן אליזבט הָאף** (באנגלית: **Susan Elizabeth Hough**; נולדה ב-20 במרץ 1961) היא גאופיזיקאית וסייסמולוגית במכון הגאולוגי של ארצות הברית בפסדנה, קליפורניה, והייתה המדענית האחראית על המשרד. היא שימשה כעורכת ותורמת בכתבי עת רבים, והיא עורכת תורמת למגזין Geotimes . היא מחברם של חמישה ספרים, כולל Earthshaking Science (Princeton).

## קריירה מדעית
האף סיימה את לימודיה באוניברסיטת קליפורניה, ברקלי ב--1982, והיא בוגרת אוניברסיטת קליפורניה, סן דייגו, שם קיבלה את הדוקטורט שלה בגיאופיזיקה, ממכון סקריפס לאוקיינוגרפיה ב-1987. מ-1998 עד 2004 היא כיהנה במועצת המנהלים של האגודה הסיסמולוגית האמריקאית , ומ-2006 עד 2009 במועצת המנהלים של המרכז לרעידות האדמה של דרום קליפורניה .

לאחר רעידת האדמה בהאיטי ב-2010, הובילה הָאף את צוות המכון הגאולוגי של ארצות הברית, שהופקד שם על התקנת תחנות סייסמיות ומדי תאוצה. ה-.U.S.G.S תורם למאמצי הנדסת רעידות אדמה על ידי שיפור הניטור והדיווח על רעידות אדמה באמצעות ה-U.S.G.S. Advanced National Seismic System) ANSS). האף וצוותהּ פרסו סייסמומטרים ניידים לתיעוד רעידות עוקבות, והיא ממשיכה לשתף פעולה עם סייסמולוגים מהאיטי להקמת ניטור סייסמי קבוע בארצם. אזורים שסובלים מסיכון מרעידות אדמה עתידיות, ממופים באמצעות "מיקרו-זונציה סייסמית" , תוך שימוש בנתונים גאולוגיים מקומיים, כדי לאפיין את הסכנה הסיסמית (Seismic Hazard). בדרך כלל, ההשפעה של שכבות סלעי משקע נחשבת כגורם משמעותי בהגברת תאוצות הקרקע המקסימליות באתר, וגורמות לתגובת אתר סייסמית. אולם, טופוגרפיה מקומית לא נחשבה בהקשר זה. עם זאת, התוצאות שסיפקו הָאף וצוותה, הדגישו שהגברה טופוגרפית של תאוצות הקרקע, מילאה תפקיד מרכזי בגרימת נזקי רעידת האדמה ב-Pétion-Ville , פרוור של הבירה פורט-או-פרינס, ובכך ערערה את ההשקפה המקובלת לגבי גורמים שיש לקחת בחשבון בעת ביצוע מיקרו-זונציה.

## פרסומים
### ספרים

* *[https://press.princeton.edu/books/paperback/9780691173306/predicting-the-unpredictable? Predicting the Unpredictable: The Tumultuous Science of Earthquake Prediction]* (2009), Princeton University Press
* ''Richter's Scale: Measure of an Earthquake, Measure of a Man'', a biography of famed seismologist Charles Richter (2007), Princeton University Press
* *[https://academic.oup.com/book/40874 After the Earth Quakes: Elastic Rebound on an Urban Planet]* (2005), Oxford University Press
* ''Finding Fault in California: An Earthquake Tourist's Guide'' (2004), Mountain Press Publishing Company
* *[https://press.princeton.edu/books/paperback/9780691118192/earthshaking-science? Earthshaking Science: What We Know (and Don't Know) about Earthquakes]* (2004), Princeton University Press
* *[https://www.jstor.org/stable/j.ctv143mdpj The Great Quake Debate: The Crusader, the Skeptic, and the Rise of Modern Seismology]* (2020), University of Washington Press

### מאמרים
האף פרסמה מאות מאמרים מדעיים וגם פופולריים – צר המקום מלציין אפילו את מקצתם.

## קישורים חיצוניים

## הערות שוליים

קטגוריה:ביוגרפים אמריקאים
קטגוריה:גאולוגיות אמריקאיות
קטגוריה:בוגרי אוניברסיטת קליפורניה בברקלי
קטגוריה:בוגרות אוניברסיטת קליפורניה בברקלי
קטגוריה:בעלות תואר דוקטור מאוניברסיטת קליפורניה בסן דייגו
קטגוריה:בעלי תואר דוקטור מאוניברסיטת קליפורניה בסן דייגו
קטגוריה:סגל המכון הגאולוגי של ארצות הברית
קטגוריה:מדעניות אמריקאיות במאה ה-20
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
יון אראמבורו

**יון מיקל אראמבורו מחיאס** (בספרדית: **Jon Mikel Aramburu Mejías**; נולד ב-23 ביולי 2002 בקראקס שבוונצואלה) הוא כדורגלן ונצואלי המשחק בעמדת המגן הימני בקבוצת ריאל סוסיאדד מלה ליגה ובנבחרת ונצואלה.

## קריירת מועדונים
בין השנים 2016–2017 שיחק אראמבורו במחלקת הנוער של ריאל סוסיאדד, ובשנת 2017 עבר למחלקת הנוער של דפורטיבו לה גואירה. בשנת 2020 החל לשחק בקבוצה הבוגרת של המועדון במסגרת ליגת העל הוונצואלית, ובסך הכל ערך 60 הופעות ליגה במדי המועדון, בהן הבקיע שער אחד. הוא זכה עם המועדון באליפות ונצואלה לעונת .

ב-3 באוגוסט 2022 חתם בריאל אוניון מהפרימרה דיוויסיון RFEF. הוא ערך 32 הופעות ליגה במדי המועדון, בהן הבקיע שלושה שערים.

ב-1 באוגוסט 2023 חתם על חוזה לשלוש שנים בריאל סוסיאדד מלה ליגה, והחל לשחק בקבוצת המילואים של המועדון. ב-1 בנובמבר ערך את הופעת הבכורה שלו בקבוצה הראשונה של המועדון, בניצחון 0–1 על בוניול במסגרת הסיבוב הראשון בגביע המלך הספרדי לעונת . ב-20 בינואר 2024 ערך את הופעת הבכורה שלו בליגה, בניצחון 0–1 על סלטה ויגו במסגרת המחזור ה-21 לעונת 2023/2024. ב-14 בפברואר ערך את הופעת הבכורה שלו בליגת האלופות, בהפסד 0–2 לפריז סן-ז'רמן במסגרת שלב שמינית הגמר לעונת 2023/2024.

## קריירה בינלאומית
אראמבורו, יליד ונצואלה בעל שורשים בסקים, מחזיק באזרחות ונצואלית ובאזרחות ספרדית. הוא שיחק בנבחרות הצעירות של ונצואלה.

ב-18 ביוני 2023 ערך אראמבורו את הופעת הבכורה שלו בנבחרת ונצואלה, בניצחון 0–1 על נבחרת גואטמלה במשחק ידידות.

הוא נכלל בסגל נבחרת ונצואלה לטורניר קופה אמריקה 2024, וערך שלוש הופעות בטורניר.

ב-15 באוקטובר 2024 הבקיע את שער הבכורה שלו בנבחרת, בהפסד 1–2 לנבחרת פרגוואי במסגרת מוקדמות מונדיאל 2026.

## תארים
;דפורטיבו לה גואירה
* אליפות ונצואלה (1): 2020

## קישורים חיצוניים

## הערות שוליים

קטגוריה:כדורגלנים ונצואלים
קטגוריה:מגני כדורגל ונצואלים
קטגוריה:כדורגלני ריאל סוסיאדד
קטגוריה:כדורגלני נבחרת ונצואלה
קטגוריה:כדורגלני קופה אמריקה 2024
קטגוריה:ונצואלים שנולדו ב-2002
ביוקלאוסטרציה

[ממוזער| החורים בצורת כוכבים (''Catellocaula vallata'') ב[חיטחבים מתור האורדוביק העליון מייצגים אורגניזם בעל גוף רך שנשמר על ידי ביו-קלאוסטרציה בשלד החיטחבים. (פאלמר ווילסון, 1988)]]
**ביוקלאוסטרציה** (באנגלית: **Bioclaustration**) היא סוג של אינטראקציה שבה אורגניזם אחד, בדרך כלל בעל גוף רך, מוטבע, או נכלא, במצע חי, כלומר בשלד של אורגניזם אחר. פירוש הביטוי הוא "מוצמד באופן ביולוגי". בסימביוזה, ההצמדה אינה מוחלטת ושני האורגניזמים נשארים בחיים (Palmer and Wilson, 1988).

## קישורים חיצוניים

* 
* 



קטגוריה:סימביוזה
קטגוריה:אקולוגיה
קטגוריה:גאולוגיה
קטגוריה:אבולוציה
קטגוריה:מאובנים
גבריאל מוסקרדו

**גבריאל סילבה מוסקרדו דה סאלס** (בפורטוגזית: **Gabriel Silva Moscardo de Salles**; נולד ב-28 בספטמבר 2005 בטאובטה שבברזיל) הוא כדורגלן ברזילאי המשחק בעמדת הקשר האחורי בקבוצת בראגה בהאשלה מפריז סן-ז'רמן.

## קריירת מועדונים
מוסקרדו גדל במחלקות הנוער של אתלטה סידאדאו וקורינתיאנס. בשנת 2023 החל לשחק בקבוצה הבוגרת של קורינתיאנס במסגרת ליגת העל הברזילאית וגביע ליברטדורס, ובסך הכל ערך 18 הופעות ליגה בעונת , בהן הבקיע שער אחד.

ב-25 בינואר 2024 חתם מוסקרדו על חוזה לארבע שנים וחצי בפריז סן-ז'רמן מליגת העל הצרפתית, והושאל בחזרה לקורינתיאנס עד ל-30 ביוני 2024. הוא ערך שתי הופעות ליגה נוספות במדי קורינתיאנס במהלך תקופת ההשאלה.

ב-21 באוגוסט 2024 הושאל מוסקרדו לסטאד ריימס מליגת העל הצרפתית למשך עונת 2024/2025. ב-23 בנובמבר ערך את הופעת הבכורה שלו במועדון, בתיקו 1-1 נגד אולימפיק ליון במסגרת המחזור ה-12 בליגה. ב-22 בדצמבר הבקיע את שער הבכורה שלו במועדון, בניצחון 1–3 על אסוסיאסיון סטיל מוטזיג במסגרת שלב 64 הגדולות של הגביע הצרפתי.

ב-19 ביולי 2025 הושאל לעונה אחת לספורטינג בראגה מליגת העל הפורטוגלית.

## קריירה בינלאומית
מוסקרדו בסגל נבחרת ברזיל עד גיל 20 לקראת טורניר אליפות אמריקה הדרומית עד 20 בשנת 2025.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני קורינתיאנס
קטגוריה:כדורגלני פריז סן-ז'רמן
קטגוריה:כדורגלני סטאד ריימס
קטגוריה:כדורגלני ספורטינג בראגה
קטגוריה:ברזילאים שנולדו ב-2005
דייגו לאון

**דייגו בסיליו לאון בלנקו** (בספרדית: **Diego Basilio León Blanco**; נולד ב-3 באפריל 2007 בקולוניה איגואסו שבפרגוואי) הוא כדורגלן פרגוואי המשחק בעמדת המגן השמאלי בקבוצת מנצ׳סטר יונייטד מהפרמייר ליג.

## קריירת מועדונים
לאון גדל במחלקת הנוער של סרו פורטניו. בשנת 2024 החל לשחק בקבוצה הבוגרת של המועדון במסגרת ליגת העל הפרגוואית. בעונת  ערך 19 הופעות ליגה במדי המועדון, בהן הבקיע שני שערים.

ב-5 ביולי 2025 חתם במנצ'סטר יונייטד.

## קריירה בינלאומית
לאון בסגל נבחרת פרגוואי עד גיל 20 לקראת טורניר אליפות אמריקה הדרומית עד 20 בשנת 2025.

## קישורים חיצוניים

## הערות שוליים

קטגוריה:כדורגלנים פרגוואים
קטגוריה:מגני כדורגל פרגוואים
קטגוריה:כדורגלני סרו פורטניו
קטגוריה:כדורגלני מנצ'סטר יונייטד
קטגוריה:פרגוואים שנולדו ב-2007
יש לי אותך

**יש לי אותך** אלבומו השמיני של הזמר מושיק עפיה שיצא בשנת 2003, האלבום כולל את השיר "אני לא זמין" שזכתה להצלחה רבה האלבום הגיע למעמד פלטינה כאשר נמכרו למעלה מ-40,000 עותקים חוקיים.

## רשימת רצועות

## המשתתפים באלבום
* הפקה: בן מוש
* הפקה מוזיקלית ועיבודים: שי ראובני, יעקב למאי
* קלידים: שי ראובני, יעקב למאי, עמית הראל
* תופים: אשר פדי
* בס גיטרה: אבי יפרח
* גיטרות: אבי סניגולדה
* גיטרה סולו: יהודה קיסר
* בגלמה ובוזוקי: אריק כהן
* דרבוקה: רוני דדון
* כלי הקשה: אורן בלבן, יהודה תמיר, רוני עברין
* בוזוקי: אריס נחום
* כינור: ילמז טשצישמה
* קלרינט ועוד: אמיר שחסר
* קולות רקע: יהודה תמיר, דלית כהנא, צ'ולי זכאי, מאיה אברהם
* מיקסים: יהודה תמיר

קטגוריה:אלבומי מושיק עפיה
קטגוריה:אלבומים בעברית
ראשין דה רוק

**ראשין סטנלי דה רוק** (באנגלית: **Rushine Stanley De Reuck**; נולד ב-9 בפברואר 1996 בקייפטאון שבדרום אפריקה) הוא כדורגלן דרום אפריקאי המשחק בעמדת הבלם בקבוצת סימבה מליגת העל הטנזנית ובנבחרת דרום אפריקה.

## קריירת מועדונים
דה רוק גדל באקדמיית ASD בקייפטאון, ובהמשך שיחק במחלקת הנוער של פאסוש די פריירה. הוא החל את הקריירה המקצוענית שלו בקבוצות הלניק קייפטאון ומילאנו יונייטד קייפטאון מהליגות הנמוכות בדרום אפריקה, וב-2 ביוני 2017 חתם במריצבורג יונייטד מליגת העל הדרום-אפריקאית. הוא ערך 77 הופעות ליגה במדי מריצבורג יונייטד, בהן הבקיע שער אחד.

ב-30 בינואר 2021 חתם בממלודי סאנדאונס מליגת העל הדרום-אפריקאית.

## קריירה בינלאומית
ב-10 ביוני 2021 ערך דה רוק את הופעת הבכורה שלו בנבחרת דרום אפריקה, בניצחון 2–3 על נבחרת אוגנדה במשחק ידידות.

## קישורים חיצוניים

## הערות שוליים

קטגוריה:כדורגלנים דרום אפריקאים
קטגוריה:בלמי כדורגל דרום אפריקאים
קטגוריה:כדורגלני מריצבורג יונייטד
קטגוריה:כדורגלני ממלודי סאנדאונס
קטגוריה:כדורגלני נבחרת דרום אפריקה
קטגוריה:דרום אפריקאים שנולדו ב-1996
קטגוריה:כדורגלני מכבי פתח תקווה
טאקומו קוואמורה

**טאקומו קוואמורה** (ביפנית: **川村 拓夢**; נולד ב-28 באוגוסט 1999 בהירושימה שביפן) הוא כדורגלן יפני המשחק בעמדת הקשר האחורי בקבוצת רד בול זלצבורג מהבונדסליגה האוסטרית ובנבחרת יפן.

## קריירת מועדונים
קוואמורה גדל במחלקות הנוער של הארה SC וסאנפרצ'ה הירושימה. בין השנים 2019–2021 הושאל לאהימה מליגת המשנה היפנית, ובהמשך חזר לסאנפרצ'ה הירושימה ושיחק במדיה במסגרת ליגת העל היפנית.

ב-24 ביוני 2024 חתם קוואמורה על חוזה לארבע שנים ברד בול זלצבורג מהבונדסליגה האוסטרית.

## קריירה בינלאומית
ב-1 בינואר 2024 ערך קוואמורה את הופעת הבכורה שלו בנבחרת יפן, כשהבקיע שער בניצחון 5-0 על נבחרת תאילנד במשחק ידידות.

## תארים
;סאנפרצ'ה הירושימה
* גביע הליגה היפנית (1): 2022

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני סאנפרצ'ה הירושימה
קטגוריה:כדורגלני רד בול זלצבורג
קטגוריה:כדורגלני נבחרת יפן
קטגוריה:יפנים שנולדו ב-1999
נ-אוסר

**נ-אוסר איני** (ביוונית:**Ῥαθούρης**; נפטר בסביבות 2422 לפנה"ס) היה השליט השישי של השושלת החמישית בתקופת הממלכה הקדומה של מצרים העתיקה. הוא זכה לתקופת שלטון של 24 עד 36 שנים, וכנראה חי במחצית השנייה של המאה ה-25 לפני הספירה. נ-אוסר היה בנם הצעיר של נפריר כא רע קאקאי והמלכה חנטקאוס השנייה , ואחיו של השליט קצר-המועד נפרף רע. ייתכן שהוא ירש את אחיו ישירות, כפי שעולה ממקורות היסטוריים מאוחרים בהרבה. לחלופין, ייתכן ששפסס כא רע שלט בין תקופות שלטונם של השניים, כפי שדגל בכך ההיסטוריון מירוסלב ורנר , אם כי רק למספר שבועות או חודשים לכל היותר. הקשר של שפסס כא רע עם נפרף רע ונ-אוסר נותר מאוד לא ודאי. את נ-אוסר ירש מנכאו ח'ר קאיו, שהיה יכול להיות אחיינו ובנו של נפרף רע.

נ-אוסר היה הבנאי הפורה ביותר בשושלת החמישית, לאחר שבנה שלוש פירמידות לעצמו ולמלכותיו והשלים שלוש נוספות עבור אביו, אמו ואחיו, כולן בנקרופוליס של אבו סיר. הוא בנה את המקדש השמש הגדול ביותר ששרד לאל השמש רע, שנבנה במהלך תקופת הממלכה הקדומה, בשם "שמחת הלב של רע" (Shesepibre). הוא גם השלים את "מבצר רע" (Nekhenre), מקדש השמש של אוסר כאף באבו גורב , ומקדש העמק של מנכאורע בגיזה. בכך, הוא היה השליט הראשון מאז שפססכאף, השליט השישי והאחרון של השושלת הרביעית, שהתייחס לנקרופוליס גיזה, מהלך שאולי היה ניסיון להכשיר את שלטונו בעקבות הזמנים הבעייתיים סביב מותו הבלתי צפוי של אחיו, נפרף רע.

יש מעט עדויות לפעילות צבאית בתקופת שלטונו של נ-אוסר. המדינה המצרית המשיכה לשמור על קשרי מסחר עם גבל בחופי הלבנט ולשלוח משלחות כרייה וחציבה לסיני ולנוביה התחתונה. שלטונו של נ-אוסר ראה בצמיחת הממשל, ואת לידתם האפקטיבית של הנומארכים, מושלי מחוזות, שלראשונה נשלחו לגור במחוזות שהם ניהלו ולא בחצר פרעה.

בדומה לפרעונים אחרים של מתקופת הממלכה הקדומה, נהנה נ-אוסר מפולחן קבורה שהוקם לאחר מותו. במקרה של נ-אוסר, הפולחן הרשמי בחסות המדינה התקיים במשך מאות שנים, שרד את תקופת הביניים הראשונה הכאוטית ונמשך עד לתקופת השושלת השתים-עשרה של הממלכה התיכונה. במקביל, הופיע פולחן פופולרי ספונטני, עם אנשים שהעריצו את נ-אוסר תחת שם הולדתו "איני". בפולחן זה, נ-אוסר מילא תפקיד דומה לזה של קדוש, כשהוא מוזמן כמתווך בין המאמין לאלים. נותרו מעט עדויות ארכאולוגיות מפולחן זה ונראה שהוא נמשך עד לתקופת הממלכה החדשה, כמעט 1,000 שנים לאחר מותו.

## קישורים חיצוניים

* 

קטגוריה:פרעוני השושלת ה-5
קטגוריה:אישים שחיו באלף ה-3 לפנה"ס
מקסלורן קסטרו

**מקסלורן סאנו קסטרו רופינו** (בספרדית: **Maxloren Sannoe Castro Rufino**; נולד ב-8 בדצמבר 2007 בקייאו שבפרו) הוא כדורגלן פרואני המשחק בעמדת קשר הכנף בקבוצת ספורטינג קריסטל מליגת העל הפרואנית.

## קריירת מועדונים
קסטרו גדל במחלקות הנוער של טיווינזה לוס פורטייוס וספורטינג קריסטל. בחודש ינואר 2024 חתם על חוזה מקצועני ראשון בספורטינג קריסטל, והחל לשחק בקבוצה הראשונה של המועדון במסגרת ליגת העל הפרואנית.

## קריירה בינלאומית
קסטרו נכלל בסגל נבחרת פרו עד גיל 20 לקראת טורניר אליפות אמריקה הדרומית עד 20 בשנת 2025.

## קישורים חיצוניים

## הערות שוליים

קטגוריה:כדורגלנים פרואנים
קטגוריה:קשרי כדורגל פרואנים
קטגוריה:כדורגלני ספורטינג קריסטל
קטגוריה:ילידי 2007
ת'ורנטון הי

**ת'ורנטון הי** (באנגלית: **Thornton Hee**; 26 במרץ 1911 – 30 באוקטובר 1988) היה אנימטור, במאי קולנוע, תסריטאי ומורה אמריקאי.

הי הצטרף לאולפני ההנפשה של וולט דיסני בסביבות 1937. הוא מוכר בעיקר בזכות בימוי הרצף "מחול השעות" בסרט "פנטסיה". בעקבות שביתת האנימטורים של דיסני הוא עזב אותה, אך חזר אליה בהמשך ועבד שם גם בשנים 1940–1946 ושוב בין 1958–1961.

הי ייסד, יחד עם ג'ק האנה, תוכנית הנפשת דמויות ב. מאוחר יותר כיהן כיו"ר המחלקה לאומנויות הקולנוע.

היה נשוי לפאטי פרייס ואב לשניים. הוא נפטר במונטנה בגיל 77.

## קישורים חיצוניים

## הערות שוליים

קטגוריה:אמריקאים ילידי אוקלהומה
קטגוריה:אוקלהומה סיטי: אישים
קטגוריה:אנימטורים אמריקאים
קטגוריה:במאי קולנוע אמריקאים
קטגוריה:תסריטאים אמריקאים
קטגוריה:מורים
קטגוריה:אמריקאים שנולדו ב-1911
קטגוריה:אמריקאים שנפטרו ב-1988
מישל ברנשטיין

**מישל ברנשטיין** (בצרפתית: **Michel Bernstein**; 13 בינואר 1906 – 15 באוגוסט 2003) היה מוכר ספרים, פעיל סוציאליסטי, זייפן ולוחם רזיסטנס, עיתונאי ועורך עיתונים, אספן ספרים נדירים, בנו של לאון ברנשטיין ואביה של מישל ברנשטיין.

## ביוגרפיה
הוריו של מישל ברנשטיין היו מהגרים יהודים מהאימפריה הרוסית, פליטים שחיו בצרפת מאז 1899. אביו, ליאון ברנשטיין, היה הציר הצעיר ביותר בקונגרס הבונד השני. האב השתתף בהקמת הבונד בווילנה, ליטא, כעיתונאי, הוא גם הקים עיתון איגוד מקצועי ביידיש. אמו של מישל, טטיאנה טאובמן, מוצאה היה ממוסקבה. שניהם ירדו למחתרת לפני שעזבו לשווייץ, ממנה גורשו בגלל פעילות נגד שלטון הצאר הרוסי, ומשם לצרפת. הם התיישבו בעיר ליון, שם נולד מישל. האב תרגם לרוסית יצירות צרפתיות חשובות והיה לעיתונאי ב-Progrès de Lyon ובהמשך עברו לפריז, שם שמרו ההורים על קשריהם עם הגולים הרוסים. האב היה הכתב לענייני רוסיה בכתבי עת צרפתים והכתב לענייני צרפת בכתבי עת רוסיים.

מישל ברנשטיין החל את לימודיו בפריז, בבית הספר הגבוה לואי לה גראן, ולאחר מכן בבית הספר המזרחי, לימודים שנטש בשנת 1925,  כדי לעזור בכלכלת המשפחה - לאחר המהפכות ברוסיה - ברית המועצות, האב איבד חלק נכבד מעבודתו. בעזרת ידידי העבר של האב, בהם גם דוד ריאזנוב, שהגיעו למשרות חשובות בברית המועצות, התמנה מישל למזכיר משלחת הצי המסחרי של ברית המועצות, משרה בה החזיק עד 1932 והתפטר ממנה, לאחר הדחת ריאזנוב וחילוקי דעות אידאולוגיים עם הקו של ברית המועצות באותה תקופה. בשנות העשרים, כשריאזנוב עמד בראש המכון הסובייטי לחקר המרקסיזם, אבי מישל, לאון ברנשטיין, היה לשליח המכון בצרפת ועסק ברכישת ספרים בתחום עבור המכון. מישל התלווה לאביו, בזמנו החופשי, בחיפוש אחר כתבים ישנים על תולדות המרקסיזם וכך הכיר את התחום. לאחר עזיבת המשרה הסובייטית, מישל החל לעבוד כמוכר ספרים ברובע ה-6 של פריז, והתמחה בספרים עתיקים, בכלכלה פוליטית ובהיסטוריה חברתית. בשנות ה-30 של המאה ה-20 הוא הכין כמה מסמכים מזויפים עבור אנטי-נאצים גרמנים ועבור מתנדבים של הבריגדות הבין-לאומיות. כפעיל בהסניף הצרפתי של אינטרנציונל הפועלים (SFIO) ולאחר מכן במפלגת הפועלים והאיכרים הסוציאליסטית (PSOP), הוא גורש בעוון "חרחור מלחמה"; ברנשטיין אכן היה עוין לפציפיזם של הסכם מינכן.

ספטמבר 1939 גויס ברנשטיין והוצב במרכז הגיוס למתנדבים של לגיון הזרים, משום שהיה אחד המתורגמנים היוגוסלביים הבודדים. בשובו לפריז, לאחר שחרורו, פגש מחדש את מוניק רולין. מוניק הפכה לבת זוגו וחברתו לחיים ובהמשך חייהם, ב-17 בדצמבר 1977 הם התחתנו. בהיותו מאוים על ידי רדיפות אנטישמית ופחד להיעצר, הוא עבר להתגורר בביתה של בת זוגו ברחוב מזארן, בפריז, משנת 1941 ולמשך תקופת המלחמה.
חייהם היו באותה תקופה, קשורים לחלוטין לתנועת ההגנה של צרפת. למעשה, בעזרתה של שרלוט נדל, שחלקה את אותם שורשים רוסיים, הוטלה על מישל ברנשטיין ומוניק רולין המשימה להקים בית מלאכה חשאי לייצור מסמכים מזויפים מפברואר 1942 ואילך. התשואה, שהייתה נמוכה בתחילה, גדלה ככל שבית המלאכה שכלל את הטכניקה שלו: מהשימוש בג'לטין, ועד לתנובה הנמוכה, הניירות המזויפים נעשו באמצעות חריטה פוטוגרפית (בולים צולמו ולאחר מכן שוכפלו בפורמט הנכון).

מחויבותו של ברנשטיין כלוחם התנגדות זיכתה אותו בלגיון הכבוד ובמדליה הצבאית.

## ראו גם
* הצבא היהודי

## קישורים חיצוניים

* BERNSTEIN Michel 
* Collection des Documents de Michel Bernstein 

## הערות שוליים

קטגוריה:מוכרי ספרים
קטגוריה:זייפנים
קטגוריה:יהודים חברי הרזיסטאנס
קטגוריה:עיתונאים יהודים צרפתים
קטגוריה:עורכי עיתונים יהודים צרפתים
קטגוריה:צרפתים שנולדו ב-1906
קטגוריה:צרפתים שנפטרו ב-2003
אזור שירות (תכנון עירוני)

**אזור שירות** הוא מושג בגאוגרפיה אנושית שמתאר את התחום או האזור הגאוגרפי שממנו מקום מסוים, שירות או מוסד מושך אנשים, לקוחות או משתמשים.

המונח משמש בתחום התכנון העירוני, כלומר האזור שממנו אנשים משתמשים בשירותים של מוסדות כמו בתי ספר, בתי חולים, ספריות או תחנות רכבת, ורלוונטי גם בהיבט מסחרי כלומר האזור שממנו מגיעים לקוחות לעסק מסוים, כמו קניון או חנות.

אזור השירות נקבע בדרך כלל על ידי פרמטרים כמו מרחק פיזי, זמן נסיעה, דרכי גישה, ותחרות עם שירותים דומים אחרים באזור. לדוגמה, במוסדות חינוך, אזורי השירות לעיתים נקבעים על ידי קווי גבול שנועדו למנוע עומסים ולשמור על איזון בשירותים.

אזור שירות במונחים של מקום שאנשים נמשכים אליו יכול להיות עיר, שירות או מוסד.

לאזור שירות יש חשיבות בבריאות הציבור ובתכנון שירותי בריאות, שכן הוא מסייע בהקצאת משאבים, מתן שירות והערכת נגישות.
## דוגמאות
* ניתן לבנות שדות תעופה במיקומים הממזערים את מרחק הנסיעה לאוכלוסיית הסביבה להגיע אליהם.
* בשכונה או רובע של עיר יש לעיתים קרובות כמה חנויות נוחות קטנות, המשרתות אזור שירות של כמה רחובות. לסופרמרקטים, לעומת זאת, יש צפיפות נמוכה בהרבה, כאשר אזורי השירות שלהם הם של מספר שכונות (או מספר יישובים באזורים פרבריים). עיקרון זה, בדומה לתאוריית המקומות המרכזיים, הופך את אזורי השירות לתחום מחקר חשוב עבור גאוגרפים, כלכלנים ומתכנני ערים.
* על מנת לפצות על אי-שוויון בתחומים שונים כמו הכנסה, מרחקים, שינויים ברמת ההשכלה התיכונית וגורמים דומים אחרים, מדינה יכולה לתכנן בהתאם את אזורי ההשכלה הגבוהה שלה כדי להבטיח שילוב טוב של תלמידים מרקע שונה.

## הערות שוליים

קטגוריה:גאוגרפיה אנושית
ססאר מיניו

**ססאר אדוארדו מיניו אמארייה** (בספרדית: **César Eduardo Miño Amarilla**; נולד ב-31 במאי 2007 בפרגוואי) הוא כדורגלן פרגוואי המשחק בעמדת החלוץ בקבוצת קלוב גוארני מליגת העל הפרגוואית.

## קריירת מועדונים
מיניו גדל במחלקת הנוער של קלוב גוארני. בשנת 2022 החל לשחק בקבוצה הבוגרת של המועדון במסגרת ליגת העל הפרגוואית.

## קריירה בינלאומית
מיניו נכלל בסגל נבחרת פרגוואי עד גיל 20 לקראת טורניר אליפות אמריקה הדרומית עד 20 בשנת 2025.

## קישורים חיצוניים

## הערות שוליים

קטגוריה:כדורגלנים פרגוואים
קטגוריה:חלוצי כדורגל פרגוואים
קטגוריה:פרגוואים שנולדו ב-2007
Thermus thermophilus

***Thermus thermophilus*** הוא חיידק גראם שלילי. לחיידק זה שימושים במגוון יישומים ביוטכנולוגיים, והוא משמש בין היתר כאורגניזם מודל להנדסה גנטית, גנומיקה מבנית וביולוגיה מערכתית. החיידק הוא תרמופילי ביותר, עם טמפרטורת גידול אופטימלית של כ-65 מעלות צלזיוס. חיידק *Thermus thermophilus* בודד לראשונה על ידי החוקרים היפנים טאירו אושימה וקזוטומו אימאורי ממעיין חם באיזו שביפן. לו תפקיד חשוב בפירוק חומרים אורגניים בשלב התרמוגני של הקומפוסטציה. *T. thermophilus* מסווג למספר זנים, מתוכם HB8 ו-HB27 הם הנפוצים ביותר בסביבות מעבדה. ב-2004 הושלמו ניתוחי הגנום של זנים אלה. *Thermus* מציג גם תדירות גבוהה של טרנספורמציה טבעית.

## מבנה התא
*Thermus thermophilus* הוא חיידק גראם-שלילי עם קרום חיצוני המורכב מפוספוליפידים וליפופוליסכרידים. לחיידק זה יש גם שכבת מוראין (פפטידוגליקן) דקה, בשכבה זו ישנם 29 מורופפטידים המהווים יותר מ-85% ממנה. בשכבת המוראין נמצאים Ala, Glu, Gly, Orn, *N* -acetyl glucosamine ו-*N* -acetylmuramic. תכונה ייחודית נוספת של שכבת מוראין זו היא שה-N-terminal Gly מוחלף בחומצה פנילאצטית. זהו המקרה הראשון של חומצה פנילאצטית שנמצאת במוראין של חיידקים. ההרכב והגשרים הצולבים של הפפטידים המצויים בשכבת מוראין זו אופייניים לחיידק גראם חיובי, אך הכמות, מידת ההצטלבות ואורך שרשרת הגליקן מעניקים לחיידק זה את תכונותיו הגראם-שליליות.

## מנגנוני הישרדות
*Thermus thermophilus* זוהה לראשונה בנביעה הידרותרמית ביפן. ניתן למצוא חיידקים אלו במגוון של סביבות גיאותרמיות. תרמופילים אלה דורשים מערכת תיקון DNA מחמירה יותר, מכיוון שה-DNA הופך לא יציב בטמפרטורות גבוהות. תכולת ה-GC של חיידק זה היא כ-69%, הדבר תורם ליציבות התרמית של הגנום של חיידק זה.

## זנים
במעבדה שני הזנים הנפוצים ביותר הם HB27 ו-HB8. זן HB27 מסוגל לחיות בסביבה אירובית או אנאירובית. יש לו גנום המורכב מכרומוזום ראשי (אורך 1.89Mb), וכן מגהפלסמיד, המכונה pTT27 (אורך 0.23Mb). הכרומוזום של HB27 מכיל 1,968 גנים מקודדי חלבון, כאשר ל-20% מהגנים הללו אין תפקיד ידוע. בעוד שהמגהפלסמיד מכיל 230 גנים מקודדי חלבון, לכ-39% מהגנים הללו אין תפקוד ידוע.

הזן HB8 הוא גם אורגניזם אירובי והוא מודל לביולוגיה מערכתית. יש לו גנום המורכב מפלסמיד, המכונה pTT8 (אורך 9.3kb), שמזוהה עם כרומוזום (1.85Mb), וכן מגה-פלסמיד, הידוע גם בשם pTT27 (0.26Mb).

## יישומים
אורגניזם זה נמצא שימושי במיוחד בתחומי הביוטכנולוגיה התעשייתיית מכיוון שהוא מקור מצוין לאנזימים, ובפרט לתרמוזימים. אחד האנזימים הללו הוא ה-DNA פולימראז שלו.

**rTth DNA פולימראז** הוא פולימראז DNA יציב רקומביננטי המופק מ-*Thermus thermophilus* HB8, עם פעילות אופטימלית ב-70-80 °C, משמש ביישומי PCR מסוימים. אנזים זה יעיל בשעתוק לאחור בנוכחות מנגן. אנזים זה מועיל להגברה של מטרות עשירות ב-GC ולדגימות גולמיות. הוא משמש ביישומי PCR, RT-PCR וגם הארכת פריימר. פולימראז זה הוכח כעמיד בפני מעכבי DNA פולימראז הקיימים בדגימות קליניות, יש לו גם יכולת לזהות RNA בנוכחות מעכבים. בנוכחות של מעכבים, הוכח שהוא מזהה RNA זה ברמה דומה ליכולתו לזהות DNA.

## ראו גם
* *[[Thermus aquaticus]]*

## קישורים חיצוניים

## הערות שוליים

קטגוריה:אורגניזם מודל
אונס (פרעה)

**אוּנַס** (במצרית עתיקה: **wnjs**, בצורה מתיוונת Oenas /ˈiːnəs/ או Onnos; נפטר ב-2345 לפנה"ס בערך), היה השליט התשיעי והאחרון בשושלת החמישית במהלך תקופת הממלכה הקדומה של מצרים העתיקה. אונס שלט במשך 15 עד 30 שנה באמצע המאה ה-24 לפנה"ס (בערך 2345-2315 לפנה"ס), וירש את צ'ד כא רע אססי, שאולי היה אביו.

מעט ידוע על פעילותו של אונס בתקופת שלטונו, שהייתה תקופה של דעיכה כלכלית. מצרים שמרה על קשרי מסחר עם חופי הלבנט ונוביה, וייתכן שהתרחשה פעולה צבאית בדרום כנען. הצמיחה והביזור של הממשל יחד עם פיחות כוחו של השליט נמשכו תחת שלטון אונס, ובסופו של דבר תרמו להתמוטטות הממלכה הקדומה כ-200 שנה מאוחר יותר.

אונס בנה פירמידה בסקארה, הקטנה מבין הפירמידות המלכותיות שהושלמו במהלך תקופת הממלכה הקדומה. מתחם בתי המתים הנלווים אליו עם מקדשי העמק הגבוהים שלו ומקושרים על ידי שביל באורך של 750 מטרים היה מעוטר בפאר ובתבליטים מצוירים, שאיכותם ומגוונם עולים על האיקונוגרפיה המלכותית הרגילה. יתר על כן, אונס היה הפרעה הראשון שכתבו וציירו את כתבי הפירמידה על קירות חדרי הפירמידה שלו, חידוש גדול שבא בעקבותיו ממשיכי דרכו עד לתקופת הביניים הראשונה (בערך 2160 - כ-2050 לפנה"ס). כתבים אלו מזהים את השליט עם רע ואוסיריס, שפולחנם היה במגמת עלייה בתקופתו של אונס, ונועדו לעזור לשליט להגיע לעולם הבא.

לאונס היו כמה בנות ואולי בן אחד או שניים. מנתון, כומר מצרי מהמאה השלישית לפני הספירה מתקופת ממלכת בית תלמי ומחבר "דברי ימי מצרים", טוען שעם מותו של אונס הגיעה לקיצה השושלת החמישית. את אונס ירש תתי , הפרעה הראשון של השושלת השישית, אולי לאחר משבר קצר. עם זאת, העדויות הארכאולוגיות מצביעות על כך שהמצרים באותה תקופה לא עשו הפרדה מודעת עם השושלת הקודמת וההבחנה בין השושלת החמישית והשישית עשויה להיות מתעתעת.

פולחן הקבורה  של אונס, שהוקם עם מותו נמשכה עד לסוף תקופת הממלכה הקדומה וייתכן ששרד בתקופת הביניים הראשונה הכאוטית. הפולחן עדיין היה קיים או קם לתחייה במהלך תקופת הממלכה התיכונה המאוחרת יותר (בערך 2050 - בערך 1650 לפנה"ס). זה לא מנע אמנמחת הראשון ומסנוסרת הראשון (בערך 1990 - 1930 לערך לפני הספירה) לפרק חלקית את מתחם בתי המתים של אונס עבור שימוש חוזר בחומריו.

במקביל לפולחן הרשמי, ייתכן שאונס זכה להערצה עממית כאל מקומי של סקארה עד מאוחר אל תוך התקופה המאוחרת (664–332 לפנה"ס), כמעט 2,000 שנים לאחר מותו.

## הערות שוליים

## מראי מקום

* Malek, Jaromir (2000a). "The Old Kingdom (c.2160-2055 BC)". In Shaw, Ian (ed.). The Oxford History of Ancient Egypt. Oxford University Press. .


## קישורים חיצוניים

* 

קטגוריה:פרעוני השושלת ה-5
קטגוריה:אישים שחיו באלף ה-3 לפנה"ס
חבורה אמנבילית

בתורת החבורות, **חבורה אמנבילית** היא חבורה שעבורה אפשר להגדיר אופרטור מיצוע שהוא אינווריאנטי תחת פעולת החבורה על ידי כפל משמאל. המושג הוגדר על ידי ג'ון פון נוימן ב-1929 בהקשר של פרדוקס בנך-טרסקי תחת השם הגרמני messbar ("מדיד"), וקיבל את שמו האנגלי ב-1949.

## אמנביליות של חבורה בדידה
חבורה בדידה (נטולת מבנה טופולוגי) היא אמנבילית אם אפשר להגדיר עליה מידת הסתברות אדיטיבית, שהיא אינווריאנטית לכפל משמאל. (המידה אינה מוכרחה להיות סיגמא-אדיטיבית). קיומה של מידה מאפשר להגדיר אינטרגל לבג של פונקציות חסומות על החבורה.

חבורה בדידה בת מניה היא אמנבילית אם ורק אם:
* יש סדרת וקטורי יחידה x_n \in \ell^2(G) כך ש-||gx_n - x_n|| \rightarrow 0 לכל g \in G (**תנאי דיסמייר**);
* יש סדרה של תת-קבוצות סופיות F_n \sub G כך ש-|g F_n \Delta F_n| / |F_n|\rightarrow 0 לכל g \in G (**תנאי פלנר**);
יש גם תנאים שקולים רבים אחרים.

כל חבורה סופית היא אמנבילית. כל חבורה אבלית היא אמנבילית. אוסף החבורות האמנביליות סגור למעבר לתת-חבורה סגורה, למעבר לחבורת מנה, להרחבות, לגבולות ישרים. בפרט, חבורה שהיא אמנבילית מקומית היא אמנבילית; וכל חבורה פתירה היא אמנבילית.

## אמנביליות של חבורה קומפקטית מקומית

חבורה קומפקטית מקומית היא אמנבילית אם יש לה פונקציית מיצוע אינווריאנטית משמאל. **פונקציית מיצוע** היא אופרטור אדיטיבי \Lambda \,:\, L^{\infty}(G) \rightarrow \mathbb{R}, שהוא חיובי על פונקציות חיוביות כמעט בכל מקום, ואינווריאנטי משמאל (כלומר
\Lambda (g f) = \Lambda(f) כאשר (gf)(x)=f(xg^{-1})). כאן L^{\infty}(G) הוא מרחב הפונקציות החסומות-עקרונית ביחס למידת האר.

לדוגמה, החבורה הציקלית האינסופית (עם הטופולוגיה הבדידה) היא קומפקטית מקומית. פונקציית המיצוע מוגדרת על פונקציות שיש להן גבולות שווים באינסוף ובמינוס אינסוף בתור הגבול הזה, ומומשכת אל מרחב הפונקציות החסומות בעזרת משפט האן-בנך.

## אמנביליות אלמנטרית

החבורות השייכות לאוסף החבורות הנוצר על ידי החבורות הסופיות והאבליות על ידי פעולות של מעבר לתת-חבורה, לחבורת מנה, להרחבות ולגבולות ישרים, נקראות **אמנביליות-אלמנטרית**. כל חבורה אמנבילית אלמנטרית היא אמנבילית. חבורות בעלות גידול ביניים (יותר מכל פולינום ופחות מגידול מעריכי), כמו חבורת גריגורצ'וק, הן אמנביליות (כי אוסף הכדורים שמרכזם בראשית מהווה סדרת פלנר), אבל לא אמנביליות-אלמנטרית. חבורות פשוטות נוצרות סופית אינן יכולות להיות אמנביליות-אלמנטרית (ידוע שיש חבורות אמנביליות כאלה).

## אי-אמנביליות
חבורה המכילה חבורה חופשית לא אבלית, אינה יכולה להיות אמנבילית. **השערת פון נוימן** סברה שזוהי ההפרעה היחידה, כלומר שכל חבורה שאינה מכילה תת-חבורה חופשית היא אמנבילית. השערה זו הופרכה על ידי אולשנסקי (באמצעות Tarski monsters) וגרומוב ב-1980. גם חבורות ברנסייד האינסופיות אינן אמנביליות (Adyan). ב-2002 בנו אולשנסקי וספיר חבורה לא אמנבילית מוצגת סופית.

קטגוריה:תורת החבורות הגאומטרית
קטגוריה:חבורות טופולוגיות
דווה אמלס

**דווה יורן אמלס** (בהולנדית: **Douwe Jorn Amels**; נולד ב-16 בספטמבר 1991) הוא אתלט הולנדי, אלוף אירופה באולם (איסטנבול 2023) בקפיצה לגובה.

## ביוגרפיה
אמלס נולד בדראכטן שבהולנד.

### 2013
#### אלוף אירופה עד גיל 23
באליפות אירופה עד גיל 23 שנערכה בטמפרה שבפינלנד ביולי זכה במדליית זהב בקפיצה לגובה בשיא אישי חדש של 2.28 מטר.

באליפות העולם שנערכה במוסקבה שברוסיה באוגוסט סיים במקום 25 בקפיצה לגובה בתוצאה של 2.17 מטר.

### 2018
באליפות אירופה שנערכה בברלין שבגרמניה באוגוסט סיים במקום שמיני בקפיצה לגובה בתוצאה של 2.17 מטר.

### 2019
באליפות העולם שנערכה בדוחה שבקטר באוקטובר סיים במקום 19 בקפיצה לגובה בתוצאה של 2.22 מטר.

### 2022
באליפות אירופה שנערכה במינכן שבגרמניה באוגוסט לא הצליח לקבוע תוצאה בגמר קפיצה לגובה.

### 2023
באליפות אירופה באולם שנערכה באיסטנבול שבטורקיה במרץ זכה במדליית זהב בקפיצה לגובה כשהוא משווה את שיא הולנד של 2.31 מטר, לפני אנדריי פרוצנקו מאוקראינה (2.29 מטר) ותומא קרמואה מבלגיה (2.29 מטר).

באליפות העולם שנערכה בבודפשט שבהונגריה באוגוסט סיים במקום 20 בקפיצה לגובה בתוצאה של 2.22 מטר.

### 2024
באליפות אירופה שנערכה ברומא שבאיטליה ביוני סיים במקום 11 בקפיצה לגובה בתוצאה של 2.17 מטר.

## שיאים אישיים
### אצטדיון
* קפיצה לגובה: 2.28 מטר (2013)

### אולם
* קפיצה לגובה: 2.31 מטר (2023), **שיא הולנד**

## קישורים חיצוניים
* 

קטגוריה:קופצים לגובה
קטגוריה:אתלטים הולנדים
קטגוריה:אלופי אירופה באתלטיקה
קטגוריה:הולנדים שנולדו ב-1991
שרה גיליס

**שרה לוין "קופר" גיליס** (באנגלית: **Sarah Levine "Cooper" Gillis**; נולדה ב-1 בינואר 1994) היא מהנדסת ואסטרונאוטית אמריקאית המועסקת בחברת SpaceX כמהנדסת תפעול חלל בכירה. היא טסה לחלל בספטמבר 2024 ב־Polaris Dawn, משימת טיסה פרטית בחלל, המופעלת על ידי SpaceX מטעמו של ג'ארד אייזקמן. במהלך המשימה, היא השלימה את הליכת החלל המסחרית הראשונה עם אייזקמן, והפכה לאדם הצעיר ביותר עד כה שהשתתף בהליכת חלל, ויחד עם אנה מנון קבעה שיא חדש לנשים הנוסעות הכי רחוק מכדור הארץ.

## ראשית חייה
גיליס נולדה בפאלו אלטו קליפורניה, אמה סו לוין הייתה מורה למוזיקה וכנרת לימדה אותה לנגן בכינור בילדותה.

גיליס סיימה את לימודיה בבית הספר Shining Mountain Waldorf בבולדר, קולורדו, ארצות הברית ביוני 2012. במהלך לימודיה בתיכון פגשה את האסטרונאוט לשעבר של נאס"א ג'וזף ר. טאנר ששכנע אותה ללמוד ללמוד לימודי הנדסה.

ב-2017 היא קיבלה תואר ראשון בהנדסת אווירונאוטיקה וחלל מאוניברסיטת קולורדו בולדר.

## קריירה
בשנת 2015, עוד בהיותה סטודנטית, החלה גיליס להתמחות בחברת SpaceX, ועבדה על בדיקות אדם בחוג של חללית דרגון 2. לאחר מכן עברה למשרה מלאה לתוכנית הכשרת האסטרונאוטים.

גיליס היא מהנדסת תפעול חלל מובילה בחברת SpaceX, האחראית לפיקוח על תוכנית הכשרת האסטרונאוטים עבור כלי הרכב דרגון 2 של החברה. היא הכינה אסטרונאוטים של נאס"א למשימות Demo-2 ו־Crew-1 הראשונות ולאחרונה אימנה ישירות את האסטרונאוטים של Inspiration4, הצוות הרק אזרחי הראשון שטס לחלל. גיליס היא מפעילת בקרת משימה, קצינת ניווט ומהנדסת תפעול ומשאבים למשימות צוות SpaceX מקבילה לתפקיד CAPCOM של נאס"א.

### Polaris Dawn
בספטמבר 2024 טסה גיליס ב־Polaris Dawn, טיסת חלל פרטית המופעלת על ידי SpaceX מטעם מנכ"ל Shift4, ג'ארד אייזקמן. היא ביצעה פעילות חוץ-רכבית עם אייזקמן, והפכה לאדם הצעיר ביותר שעשה זאת. גיליס, יחד עם אנה מנון, קבעה את השיא הנשי הרחוק ביותר מכדור הארץ. מאוחר יותר במהלך המשימה, גיליס, כנרת בעלת הכשרה קלאסית, ניגנה סולו לכינור מאת ג'ון ויליאמס מהסרט "מלחמת הכוכבים: הכוח מתעורר" משנת 2015 כדי לגייס כספים לבית חולים לילדים.

## סיקור תקשורתי
גיליס מופיעה בפרקים 3, 4 ו-5 בסדרה מ-2021 של נטפליקס "Countdown: Inspiration4 Mission to Space".

## קישורים חיצוניים

## הערות שוליים

קטגוריה:אסטרונאוטיות אמריקאיות
קטגוריה:מהנדסות אמריקאיות
קטגוריה:הלכי חלל אמריקאים
קטגוריה:בוגרות אוניברסיטת קולורדו בולדר
קטגוריה:בוגרי אוניברסיטת קולורדו בולדר
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
מרוואניה

**מרוואניה** (בערבית: **المروانية**; תעתיק מדויק: אלמרואניה) הוא כפר שיעי, לבנוני, בנפת צידון, מחוז דרום לבנון. גבולה המזרחי של העיירה הוא קו הגבול בין מחוז דרום לבנון למחוז א-נבטיה.

## מיקום וגאוגרפיה
מרוואניה שוכנת כ-24 קילומטרים מדרום מזרח לצידון, מצפון ובסמוך ל, ליד הכביש המוביל מצידון לנבטיה, בגובה של כ-340 מ' מעל פני הים.

שטח הכפר מוערך בכ-4.5 קילומטרים מרובעים.

## היסטוריה
בכפר ובסביבתו פזורים שרידים ארכאולוגיים, כמו מערות קבורה חצובות בסלע, המעידים על כך שהמקום היה מיושב בימי קדם. לא נערכו חפירות ארכאולוגיות ואין פרטים מדויקים.

הכפר נזכר ברישומי הממשל העות'מאני, כיישוב קטן במחוז שומר שהשתרע בין הליטאני לזהראני ובין הים במערב ואזור הבופור ונבטיה במזרח. בשנת 1552 היו בו 11 גברים בוגרים בשנת 1575 עלה מספרם ל-30.

אחד האנשים המפורסמים שגרו בכפר הוא אדהם ח'נג'ר (1890–1923) שהשתתף במרד נגד המנדט הצרפתי בסוריה ולבנון.

### מלחמת חרבות ברזל
באוקטובר ובנובמבר 2024, במסגרת מלחמת חרבות ברזל, תקף צה"ל מטרות חזבאללה בכפר.

## דמוגרפיה
בשנת 2014 היו רשומים בכפר 3,455 בעלי זכות בחירה לפרלמנט הלבנוני. מהם 99.6% שיעים.

## מועצת העירייה
ב-3 בדצמבר 1975 הוכרז הכפר כרשות מוניציפלית עם מועצה עצמאית.

## הערות שוליים

קטגוריה:מחוז דרום לבנון: יישובים
טקס פרסי האקדמיה הבריטית לקולנוע ה-78

**טקס פרסי האקדמיה הבריטית לקולנוע ה-78**, הידוע יותר בשם פרס באפט"א לקולנוע, הוא טקס שהתקיים ב-16 בפברואר 2025, כהוקרה לסרטים הלאומיים והזרים הטובים ביותר של 2024, ברויאל פסטיבל הול במרכז סאות'בנק סנטר ללונדון. דייוויד טננט הנחה את הטקס בפעם השנייה ברציפות.

## הטקס
הטקס שודר ב-BBC One וב-iPlayer בבריטניה, וב-BritBox בצפון אמריקה, במדינות הנורדיות ובאוסטרליה. בשנה זו נוספה קטגוריית פרס חדשה לסרטי ילדים ומשפחה שנועדה לציין "את הסרטים הטובים ביותר שפונים לקהל בין-דורי". בנוסף, הוגדלו באופן משמעותי כמות בתי הקולנוע בהם על סרט להיות מוצג בכדי להיות זכאי להתמודד על פרס הסרט הטוב ביותר, לצד עדכוני תקנות לקטגוריות הבימוי והמשחק.

ההצבעה מתבצעת על ידי גוף המצביעים העולמי של באפט"א, הכולל כמעט 8,000 אנשי מקצוע מכל פינות תעשיית הקולנוע הבריטית והעולמית.

תאריכים מרכזיים לטקס:
* 6 בדצמבר 2024: ההצבעה בסיבוב הראשון נפתחה
* 3 בינואר 2025: פורסמו רשימות ארוכות; נפתחה ההצבעה לסיבוב השני
* 15 בינואר 2025: הכרזת המועמדויות
* 22 בינואר 2025: נפתחה ההצבעה לסיבוב השלישי
* 16 בפברואר 2025: טקס פרסי הבאפט"א

## זוכים ומועמדים
### פרס עמית באפט"א

* ווריק דייוויס

### פרסים
הזוכים יופיעו ראשונים ו**בהדגשה**

## שיאני מועמדויות וזכיות
### סרטים שקבלו מספר מועמדויות

### סרטים שקבלו מספר זכיות

## ראו גם
* טקס פרסי אוסקר ה-97
* טקס פרסי גלובוס הזהב ה-82

## הערות שוליים

קטגוריה:פרסים קולנועיים משנת 2024
קטגוריה:טקסי פרס באפט"א
קטגוריה:2025 בממלכה המאוחדת
יקוב שימאנסקי

**יקוב שימאנסקי** (בפולנית: **Jakub Szymański**; נולד ב-22 ביולי 2002) הוא אתלט פולני, אלוף אירופה באולם (אפלדורן 2025) בריצת 60 מטר משוכות.

## קריירה מקצועית
שימאנסקי נולד וגדל בפולין.

### 2021
#### מדליית ארד באליפות עולם עד גיל 20
באליפות העולם עד גיל 20 שנערכה בניירובי שבקניה באוגוסט זכה במדליית ארד בריצת 110 מטר משוכות (99 ס"מ) בשיא אישי חדש של 13.43 שניות.

### 2022
באליפות העולם באולם שנערכה בבלגרד שבסרביה במרץ סיים במקום 13 בריצת 60 מטר משוכות בשיא אישי חדש של 7.59 שניות.

באליפות אירופה שנערכה במינכן שבגרמניה באוגוסט סיים במקום 13 בריצת 110 מטר משוכות בתוצאה של 13.66 שניות.

### 2023
#### סגן אלוף אירופה באולם בריצת 60 מטר משוכות
באליפות אירופה באולם שנערכה באיסטנבול שבטורקיה במרץ זכה במדליית כסף בריצת 60 מטר משוכות בתוצאה של 7.56 שניות, אחרי ז'ייסון ז'וזף משווייץ (7.41 שניות) ולפני ז'יסט קוואו-מאתיי מצרפת (7.59 מטר).

באליפות העולם שנערכה בבודפשט שבהונגריה באוגוסט סיים במקום 27 בריצת 110 מטר משוכות בתוצאה של 13.65 שניות.

### 2024
באליפות העולם באולם 2024 שנערכה בגלאזגו שבממלכה המאוחדת במרץ סיים במקום חמישי בריצת 60 מטר משוכות בתוצאה של 7.53 שניות, לאחר שבשלב חצי הגמר קבע שיא פולין חדש של 7.46 שניות.

באליפות אירופה שנערכה ברומא שבאיטליה ביוני נפסל בשלב חצי הגמר של ריצת 110 מטר משוכות.

באולימפיאדת פריז שנערכה באוגוסט סיים במקום 31 בריצת 110 מטר משוכות בתוצאה של 13.63 שניות.

### 2025
באליפות אירופה באולם שנערכה באפלדורן שבהולנד במרץ זכה במדליית זהב בריצת 60 מטר משוכות בתוצאה של 7.43 שניות, לפני וילהם בלוסיאן (7.45 שניות) וז'יסט קוואו-מאתיי (7.50 שניות), שניהם מצרפת.

## שיאים אישיים
### אצטדיון
* ריצת 110 מטר משוכות: 13.25 שניות (2024), **שיא פולין**

### אולם
* ריצת 60 מטר משוכות: 7.37 שניות (2026), **שיא פולין**

## קישורים חיצוניים

קטגוריה:אצנים פולנים
קטגוריה:רצי משוכות
קטגוריה:אתלטים באולימפיאדת פריז (2024)
קטגוריה:אלופי אירופה באתלטיקה
קטגוריה:פולנים שנולדו ב-2002
גרייסון ראסל

**גרייסון ראסל** (באנגלית: **Grayson Russell**; נולד ב-1 במאי 1998) הוא שחקן אמריקאי. הוא מוכר במיוחד בזכות שערו האדמוני, תפקידיו כטקסס ריינג'ר בסרט "לילות טלדגה: הבלדה על ריקי בובי" ופרגלי בסרט "יומנו של חנון".

## קורות חיים
ראסל נולד בקלנטון (אנ'), אלבמה ב-1 במאי 1998, בנם של קריסטל (לבית קלקלי) וג'רי ראסל, בעלי משרד למוזיקה נוצרית. 

הוא למד בבית הספר התיכון מחוז צ'ילטון (אנ'), אותו סיים בשנת ב-2016. לאחר מכן הוא למד לתקופה קצרה באוניברסיטת לי (אנ') בקליבלנד (אנ'), טנסי. 

ב-2017 חלה בדלקת התוספתן.

## קריירה
קריירת המשחק שלו החלה בגיל שש כשהופיע בפרסומות לסוכנות רכב מקומית בשם "McKinnon Toyota" (מקינון טיוטה) כ"קאובוי גרייסון".הוא הופיע גם בפרסומות למקדונלד'ס וארגון "" בטנסי. הוא החל לשחק בקולנוע כאשר נפתחו האודשנים לסרט "לילות טלגדה: הבלדה על ריקי בובי". אמו קריסטל אמרה שהוא נבחן כדי לצבור ניסון בתהליך האודישנים, והיא הופתעה כשהוא עבר את האודשינים והתקבל לשחק את טקסס ריינג'ר, בנו של נהג המרוצים ריקי בובי (ויל פרל). בסרט השני שלו "שבט הקשת בענן" שמבוסס על סיפור אמיתי צולם בקליפורניה ב־2007 הסרט העצמאי זכה בסרט הטוב ביותר בפסטיבל הקולנוע "להרגיש טוב" (feel good) מיסודה של קריסטן פלורס. ויצא לווידאו ב-2011.

ב-2009 ראסל שיחק בהופעת אורח בפרק 8 בעונה השנייה של הסיטקום "אני והלהקה", וב-2010 שיחק בתפקיד פרגלי בעיבוד הקולנועי של יומנו של חנון של ג'ף קיני, ילד אקסצנטרי ומוזר בכיתתו של גרג הפלי, וגילם אותו גם בסרטי ההמשך יומנו של חנון 2: רודריק שולט ויומנו של חנון 3: קיץ קטלני.

ב-2011 שיחק בפרק 10 של העונה השנייה של שעה מכושפת של ר. ל. שטיין, "חטיף חייזרים" (Alien Candy) בסרט הנוצרי "עונה של ניסים" מ-2013 הוא מגלם מגיש בייסבול אוטיסט בשם ראפר, תפקיד שהציג את טווח המשחק הרחב שלו. הסרט זכה לביקורות חיוביות על התסריט אבל ספג ביקורות על רמת המשחק הנמוכה שלו עקב העובדה ששני השחקנים המקצועיים היחדים בסרט היו גרייסון ראסל וג'ון שניידר. 

ב-2020 הוא שיחק בתפקיד אתת בסרט "גרייהאונד" של אפל TV פלוס בכיכובו של טום הנקס. הוא גם נגן גיטרה, וב-2024 הוציא שני שירי רוק דרומי.

## חיים אישיים
הוא התארס לחברתו רחל שומאכר ב-14 בינואר 2024.

## פילמוגרפיה
### קולנוע

### טלוויזיה

## קישורים חיצוניים
* 
* 
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:זמרים-יוצרים אמריקאים
קטגוריה:זמרי רוק אמריקאים
קטגוריה:אמריקאים שנולדו ב-1998
לימור פראג

**לימור פראג** (נולדה ב-1976) היא שחקנית עבר, במאית, ועורכת ישראלית.

## ביוגרפיה
פראג גדלה בתל אביב. פראג למדה משחק במשך שנה בבית צבי. יש לה תואר ראשון בתקשורת, וגם למדה NLP, פסיכותרפיה ממוקדת טראומה והתמכרויות.

## קריירה
בשנת 1998 הופיעה בסרט "אהבה ממבט שני".

בשנים 2001־2002 שיחקה בעונה הראשונה והשנייה של סדרת הנוער "הילדים מגבעת נפוליאון" ששודרה בערוץ הילדים גילמה את דמותה של כתבת הפלילים צמרת קרני. בנוסף, פראג שימשה בסדרה כעוזרת במאי, אחראית הליהוק, ואף קיימה חזרות עם השחקנים.

בשנת 2002 הגישה פינה בתוכנית "אביגיל אשת חיל". באותה הגישה והנחתה במשך 3 חודשים בערוץ הקניות.

בשנת 2008 הייתה עורכת תוכן ראשית של התוכנית הריאלטי "היפה והחנון" ששודרה בערוץ 10.

בשנת 2013 הייתה עורכת תוכן ראשית של תוכנית הריאלטי "הרווק" ששודרה בערוץ 10.

בשנת 2015 הייתה עורכת תוכן ראשית של תוכנית הריאלטי "הישרדות הונדורס" ששודרה בערוץ 2.

בשנת 2016 הייתה עורכת תוכן ראשית של תוכנית הריאלטי "אהבה עיוורת" ששודרה בערוץ 10.

בשנת 2020 ביימה את תוכנית הריאלטי "חתונה ממבט ראשון" ששודרה בקשת 12.

## חיים אישיים
פראג היא אם לשלושה ילדים.

בעבר התגוררה בצפון תל אביב.

ב-2019 חשפה פראג כי בעת שערכה את תוכנית הריאליטי הישרדות, לקח בעלה במשך ארבע שנים, הלוואות ענק מחשבונם המשותף. הוא הותיר אותה בחובות של 2 מיליון ש"ח.

בעקבות זאת למדה פסיכותרפיה ו-NLP ומאז היא מסייעת לאנשים להתמודד עם משברי החיים.

## קישורים חיצוניים

## הערות שוליים

קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:עורכות ישראליות
קטגוריה:במאיות ישראליות
קטגוריה:ישראליות שנולדו ב-1976
מטאוש פשיבילקו

**מטאוש פשיבילקו** (בגרמנית ובפולנית: **Mateusz Przybylko**; נולד ב-9 במרץ 1992) הוא אתלט גרמני, זוכה מדליית ארד באליפות עולם באולם (ברמינגהאם 2018) ואלוף אירופה (ברלין 2018) בקפיצה לגובה.

## ביוגרפיה
פשיבילקו נולד בבילפלד שבגרמניה למשפחה ממוצא פולני. אביו מריוש שיחק כדורגל בקבוצות מקומיות בפולין, ואמו הייתה חברת נבחרת האתלטיקה של פולין בצעירותה. שניו אחיו הצעירים התאומים קצפר  ויקוב הם שחקני כדורגל.

### 2015
באליפות אירופה שנערכה בפראג שבצ'כיה במרץ סיים במקום 22 בקפיצה לגובה בתוצאה של 2.14 מטר.

באליפות העולם שנערכה בבייג'ינג שברפובליקה העממית של סין באוגוסט סיים במקום 28 בקפיצה לגובה בתוצאה של 2.22 מטר.

### 2016
באולימפיאדת ריו דה ז'ניירו שנערכה באוגוסט סיים במקום 28 בקפיצה לגובה בתוצאה של 2.22 מטר.

### 2017
באליפות אירופה באולם שנערכה בבלגרד שבסרביה במרץ סיים במקום שביעי בקפיצה לגובה בתוצאה של 2.27 מטר.

באליפות העולם שנערכה בלונדון שבממלכה המאוחדת סיים במקום חמישי בקפיצה לגובה בתוצאה של 2.29 מטר.

### 2018
#### מדליית ארד באליפות עולם באתלטיקה באולם
באליפות העולם באולם שנערכה בברמינגהאם שבממלכה המאוחדת במרץ זכה במדליית ארד בקפיצה לגובה בתוצאה של 2.29 מטר, אחרי דניל ליסנקו (2.36 מטר) ומועתז עיסא ברשם מקטר (2.33 מטר).

#### אלוף אירופה
באליפות אירופה שנערכה בברלין שבגרמניה זכה במדליית זהב בקפיצה לגובה כשהוא משווה את שיאו האישי של 2.35 מטר, לפני מקסים נדסקאו מבלארוס (2.33 מטר) ואיליה איוואניוק (2.31 מטר).

### 2019
באליפות אירופה שנערכה בגלאזגו שבממלכה המאוחדת סיים במקום שמיני בקפיצה לגובה בתוצאה של 2.18 מטר.

באליפות העולם שנערכה בדוחה שבקטר באוקטובר סיים במקום 30 בקפיצה לגובה בתוצאה של 2.17 מטר.

### 2021
באליפות אירופה באולם שנערכה בטורון שבפולין במרץ סיים במקום שביעי בקפיצה לגובה בתוצאה של 2.19 מטר.

באולימפיאדת טוקיו שנערכה ביולי-אוגוסט סיים במקום 23 בקפיצה לגובה בתוצאה של 2.21 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיים במקום 12 בקפיצה לגובה בתוצאה של 2.24 מטר.

באליפות אירופה שנערכה במינכן שבגרמניה באוגוסט סיים במקום שישי בקפיצה לגובה בתוצאה של 2.23 מטר.

### 2024
באליפות אירופה שנערכה ברומא שבאיטליה ביוני סיים במקום 12 בקפיצה לגובה בתוצאה של 2.17 מטר.

## שיאים אישיים
### אצטדיון
* קפיצה לגובה: 2.35 מטר (2017)

### אולם
* קפיצה לגובה: 2.30 מטר (2018)

## קישורים חיצוניים

## הערות שוליים

קטגוריה:קופצים לגובה גרמנים
קטגוריה:אתלטים באולימפיאדת ריו דה ז'ניירו (2016)
קטגוריה:קופצים לגובה באולימפיאדת טוקיו (2020)
קטגוריה:אלופי אירופה באתלטיקה
קטגוריה:גרמנים שנולדו ב-1992
מירלה דמירבה

**מירלה קרסימירובה דמירבה** (בבולגרית: **Мирела Красимирова Демирева**; נולדה ב-28 בספטמבר 1989) היא אתלטית בולגרייה, סגנית אלופה אולימפית (ריו דה ז'ניירו 2016) ופעמיים סגנית אלופת אירופה (אמסטרדם 2016 וברלין 2018) בקפיצה לגובה.

## ביוגרפיה
דמירבה נולדה וגדלה בסופיה שבבולגריה.

### 2007
#### מדליית ארד באליפות אירופה עד גיל 20
באליפות אירופה עד גיל 20 שנערכה בהנגלו שבהולנד ביולי זכתה במדליית ארד בקפיצה לגובה בתוצאה של 1.82 מטר.

### 2008
#### סגנית אלופת עולם עד גיל 20
באליפות העולם עד גיל 20 שנערכה בבידגושץ' שבפולין ביולי זכתה במדליית כסף בקפיצה לגובה בתוצאה של 1.86 מטר.

### 2012
באליפות אירופה שנערכה בהלסינקי שבפינלנד ביוני סיימה במקום שמיני בקפיצה לגובה בתוצאה של 1.92	מטר.

### 2013
באליפות אירופה באולם שנערכה בגטבורג שבשוודיה במרץ סיימה במקום שביעי בקפיצה לגובה בתוצאה של 1.87 מטר. בשלב המוקדמות קבעה שיא אישי חדש של 1.92 מטר.

### 2015
באליפות העולם שנערכה בבייג'ינג שברפובליקה העממית של סין באוגוסט סיימה במקום תשיעי בקפיצה לגובה בתוצאה של 1.88 מטר.

### 2016
#### סגנית אלופת אירופה
באליפות אירופה שנערכה באמסטרדם שבהולנד ביולי זכתה במדליית כסף בקפיצה לגובה בתוצאה של 1.96 מטר יחד עם איירין פלשיטה מליטא, אחרי רות בייטייה מספרד (1.98 מטר).

#### סגנית אלופה אולימפית
באולימפיאדת ריו דה ז'ניירו שנערכה באוגוסט זכתה במדליית כסף בקפיצה לגובה בתוצאה של 1.97 מטר, אחרי רות בייטייה (1.97 מטר) ולפני בלנקה ולאשיץ' מקרואטיה (1.97 מטר).

### 2017
באליפות העולם שנערכה בלונדון שבממלכה המאוחדת באוגוסט סיימה במקום שביעי בקפיצה לגובה בתוצאה של 1.92 מטר.

### 2018
באליפות העולם באולם שנערכה בברמינגהאם שבממלכה המאוחדת במרץ סיימה במקום שישי בקפיצה לגובה בתוצאה של 1.89 מטר.

#### סגנית אלופת אירופה
באליפות אירופה שנערכה בברלין שבגרמניה באוגוסט זכתה במדליית כסף בתוצאה של 2.00 מטר, אחרי מריה לאסיצקנה (2.00 מטר) ולפני מארי-לורנס יונגפלייש מגרמניה (1.96 מטר).

### 2019
באליפות העולם שנערכה בדוחה שבקטר באוקטובר סיימה במקום עשירי בקפיצה לגובה בתוצאה של 1.89 מטר.

### 2021
באולימפיאדת טוקיו שנערכה באוגוסט סיימה במקום 12 בקפיצה לגובה בתוצאה של 1.93 מטר.

### 2022
באליפות העולם באולם שנערכה בבלגרד שבסרביה במרץ סיימה במקום שמיני בקפיצה לגובה בתוצאה של 1.88 מטר.

באליפות אירופה שנערכה במינכן שבגרמניה באוגוסט סיימה במקום תשיעי בקפיצה לגובה בתוצאה של 1.86 מטר.

### 2024
באליפות אירופה שנערכה ברומא שבאיטליה ביוני סיימה במקום רביעי בקפיצה לגובה בתוצאה של 1.93 מטר.

באולימפיאדת פריז שנערכה באוגוסט סיימה במקום 19 בקפיצה לגובה בתוצאה של 1.88 מטר.

## שיאים אישיים
### אצטדיון
* קפיצה לגובה: 2.00 מטר (2018)

### אולם
* קפיצה לגובה: 1.95 מטר (2018)

## קישורים חיצוניים

קטגוריה:קופצות לגובה
קטגוריה:אתלטיות בולגריות
קטגוריה:אתלטיות באולימפיאדת ריו דה ז'ניירו (2016)
קטגוריה:זוכות מדליית כסף אולימפית מבולגריה
קטגוריה:זוכות מדליית כסף אולימפית: אתלטיקה
קטגוריה:קופצות לגובה באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:בולגריות שנולדו ב-1989
אנה מנון

**אנה מנון** (באנגלית: **Anna Menon**; נולדה ב-24 בדצמבר 1985) היא מהנדסת אמריקאית המועסקת בחברת SpaceX כמנהלת מבצעי חלל ומנהלת משימה. היא טסה ב־Polaris Dawn, טיסה פרטית לחלל המופעלת על ידי SpaceX מטעמו של ג'ארד אייזקמן. במהלך המשימה בספטמבר 2024, היא שירתה כקצינת הרפואה על הסיפון, ויחד עם שרה גיליס, קבעה את השיא לנשים שטסו הכי רחוק מכדור הארץ.

מנון עבדה בעבר כבקרית טיסה ביו-רפואית בנאס"א במשך שש שנים ופיקחה על הפעילות בתחנת החלל הבין-לאומית לפני שהצטרפה ל-SpaceX.

## השכלה
מנון סיימה את לימודיה באוניברסיטת טקסס הנוצרית בשנת 2008 עם תואר ראשון במתמטיקה וספרדית. היא המשיכה לתואר שני בהנדסה ביו-רפואית מאוניברסיטת דיוק בשנת 2010.

## קריירה
### נאס"א
מנון עבדה בנאס"א במשך שבע שנים, מתוכן במשך שש שנים שימשה כבקרת טיסה ביו-רפואית של תחנת החלל הבין-לאומית, סייעה לצוותי תחנת החלל במרכז החלל ג'ונסון של נאס"א ביוסטון, טקסס, והובילה פעולות ביו-רפואיות עבור משלחת 41

### SpaceX
מנון הצטרפה ל-SpaceX ביולי 2018 כמהנדסת תפעול חלל. היא קודמה למהנדסת תפעול חלל מובילה בנובמבר 2019. בנוסף היא עבדה בבקרת המשימה של החברה, כולל במהלך טיסת Demo-2.

במהלך Inspiration4, טיסת חלל פרטית במימון המיליארדר ג'ארד אייזקמן, היא שימשה כיועצת טכנית לבני המשפחה של הצוות הכלל-אזרחי. זמן קצר לאחר שחזרה מהחלל, אייזקמן בחר במנון להיות חלק ממשימת Polaris Dawn. במהלך המשימה, מנון שימשה כקצינת הרפואה על הסיפון וסייעה בביצוע ניסויים מדעיים במהלך המסע.

## חיים אישיים
מנון נישאה לאסטרונאוט של נאס"א אניל מנון ב-15 באוקטובר 2016, בטקס ביוסטון. יש להם שני ילדים משותפים. גם היא וגם בעלה הופיעו בפרק האחרון של סרט הטלוויזיה הדוקומנטרי בן חמישה פרקים בשם *Countdown: Inspiration4 Mission to Space*, שיצא בנטפליקס בספטמבר 2021.

## ראו גם
* תוכנית פולאריס

## קישורים חיצוניים

## הערות שוליים

קטגוריה:עובדי נאס"א
קטגוריה:אסטרונאוטיות אמריקאיות
קטגוריה:אסטרונאוטים אמריקאים

קטגוריה:אמריקאיות שנולדו ב-1985
אפטנפוסטן

**אפטנפוסטן** (בנורווגית: **Aftenposten** - משמעות השם היא "עיתון הערב") הוא עיתון יומי נורווגי בפורמט קומפקט שבסיסו באוסלו והוא העיתון המודפס הנפוץ ביותר בנורווגיה, עם תפוצה יומית העולה על 200,000 עותקים.

על אף שככלל העיתון משקף נקודות מבט ודעות מגוונות, הוא מזוהה בדרך כלל עם תפיסת עולם ליברלית-שמרנית. העיתון נוטה לכסות מגוון רחב של נושאים, לרבות חדשות מקומיות ובינלאומיות, פוליטיקה, תרבות, עסקים, ספורט, מדע וטכנולוגיה. העיתון מכיל לעיתים רבות גם מוספים מיוחדים המוקדשים לסגנון חיים, טיולים ואומנויות. בנוסף למהדורה המודפסת המסורתית של העיתון, העיתון זמין גם בפלטפורמה מקוונת דיגיטלית אשר מכילה הן תוכן חינמי והן תוכן אשר זמין רק למנויים.

## היסטוריה
העיתון נוסד ב-14 במאי 1860 על ידי  תחת השם "Christiania Adresseblad". בשנת 1861 העיתון אימץ את שמו הנוכחי, שמשמעותו בנורווגית הוא "עיתון הערב", משום שבתחילה היה זה רק עיתון ערב.

בשנת 1885 החל אפטנפוסטן להוציא לאור גם מהדורות בוקר וגם מהדורת ערב, ובהמשך הפך לעיתון הנפוץ ביותר בנורווגיה.

לאורך ההיסטוריה אפטנפוסטן מילא תפקיד משמעותי בעיצוב השיח הציבורי בנורווגיה והוא סיקר בין היתר אירועים מכוננים בהיסטוריה של נורווגיה, כולל את הפיכתה של נורווגיה למדינה עצמאית ב-1905, את האירועים שהתרחשו בתקופת הכיבוש הגרמני במהלך מלחמת העולם השנייה ואת האירועים שהתרחשו בתקופה בה נורווגיה השתקמה לאחר המלחמה. במהלך המלחמה העיתון היה נתון לצנזורה של הנאצים, בדומה לכל יתר כלי התקשורת בנורווגיה באותה העת.

ב-1966 הבעלים של אפטנפוסטן רכשו את העיתון היריב VG, אשר יהפוך במהלך תקופה ארוכה בהמשך לעיתון המודפס עם התפוצה הגדולה ביותר בנורווגיה.

בשנת 1995 השיקה אפטנפוסטן את פלטפורמת החדשות הדיגיטלית שלה, Aftenposten.no, אשר מכילה הן תוכן חינמי והן תוכן אשר זמין רב למנויים. ב-2008 הפסיקה אפטנפוסטן לפרסם מאמרים באנגלית, על מנת שהתוכן הדיגיטלי יתמקד אך ורק בקהל דובר הנורווגית.

שינויים בולטים בעיתון במהלך העשור הראשון של המאה ה-21 כללו מעבר מפורמט ברודשיט לפורמט קומפקט, והפסקת מהדורת הערב של העיתון בשנת 2006.

## בעלות
העיתון נמצא בבעלות תאגיד המדיה הנורווגי  אשר מחזיק בבעלותו מספר עיתונים ופלטפורמות דיגיטליות בולטים אחרים, כולל העיתון השני בגודל תפוצתו בנורווגיה, VG.

## קישורים חיצוניים

* 

## הערות שוליים

קטגוריה:עיתונים
קטגוריה:נורווגיה: תקשורת